Chi siamo
Di cosa si tratta
La Regjon e smire a trasformâ l'invecjament de popolazion intune oportunitât di disvilup sociâl e economic: par chest, intai ultins agns a son stadis realizadis diviersis ativitâts nassudis de consultazion e de colaborazion tra i ents e lis associazions che a operin intal setôr.
Partint de Leç regjonâl pe promozion dal invecjament atîf (L.R. 22/2014), dal Program trienâl 2016-2018 e po dai Plans anuâi leâts a chel, la Regjon e je daûr a sperimentâ une modalitât inovative par fâ colaborâ in maniere trasversâl 5 des sôs Direzions centrâls e l'Ufici di Colegament di Bruxelles sul invecjament atîf in graciis de creazion di une Taule tecniche interdirezionâl.
Il program trienâl 2016-2018 al à dentri i intervents di atuazion pe promozion dal invecjament atîf e al è dividût in areis di intervent e liniis strategjichis.
Dal Program a derivin i Plans anuâi leâts a chel, dulà che a vegnin identificâts par ogni aree di intervent i beneficiaris, i destinataris, lis fonts di finanziament e il periodi di realizazion.
Par mantignî la struture dal Program trienâl e dai Plans anuâi in chest portâl, o cjatarês lis oportunitâts par argoment che a riproponin lis liniis strategjichis, e che a permetin di dâ visibilitât ancje aes buinis pratichis fatis des associazions e dai ents iscrits.
Par vê plui informazions si rimande ai aprofondiments.
ita_Latn ita_Latn fur_Latn fur_Latn fur_Latn fur_Latn fur_Latn fur_Latn